CELEX: 31987L0250
Language: mt
Date: 1987-04-15 00:00:00
Title: Id-Direttiva tal-Kummissjoni tal-15 ta' April 1987 dwar l-indikazzjoni ta' qawwa alkoħolika skond il-volum fl-ittikkettjar ta' xorb alkoħoliku għal bejgħ lill-konsumatur ta' l-aħħarnett

Avviż Legali Importanti

|

31987L0250

Id-Direttiva tal-Kummissjoni tal-15 ta' April 1987 dwar l-indikazzjoni ta' qawwa alkoħolika skond il-volum fl-ittikkettjar ta' xorb alkoħoliku għal bejgħ lill-konsumatur ta' l-aħħarnett  

Official Journal L 113 , 30/04/1987 P. 0057 - 0058 Finnish special edition: Chapter 15 Volume 7 P. 0220  Swedish special edition: Chapter 15 Volume 7 P. 0220  CS.ES Chapter 13 Volume 008 P. 275  - 276 ET.ES Chapter 13 Volume 008 P. 275  - 276 HU.ES Chapter 13 Volume 008 P. 275  - 276 LT.ES Chapter 13 Volume 008 P. 275  - 276 LV.ES Chapter 13 Volume 008 P. 275  - 276 MT.ES Chapter 13 Volume 008 P. 275  - 276 PL.ES Chapter 13 Volume 008 P. 275  - 276 SK.ES Chapter 13 Volume 008 P. 275  - 276 SL.ES Chapter 13 Volume 008 P. 275  - 276

		Id-Direttiva tal-Kummissjonital-15 ta' April 1987dwar l-indikazzjoni ta' qawwa alkoħolika skond il-volum fl-ittikkettjar ta' xorb alkoħoliku għal bejgħ lill-konsumatur ta' l-aħħarnett(87/250/KEE)IL-KUMMISSJONI TAL- KOMUNITAJIET EWROPEJ,Wara li kkunsidrat t-Trattat li jistabbilixxi l-Komunità Ekonomika Ewropea,Wara l-kkunsidrat id-Direttiva tal-Kunsill 79/112/KEE tat-18 ta' Diċembru 1978 dwar l-approssimazzjoni tal-liġijiet ta' l-Istati Membri marbuta mat-tqegħid ta' tikketti, il-preżentazzjoni u r-reklamar ta' l-oġġetti ta' l-ikel għal bejgħ lill-konsumatur ta' l-aħħar [1], kif l-aħħar emendat bid-Direttiva 86/197/KEE [2], u partikolarment it-tieni subparagrafu ta' Artikolu 10a ta' dan,Billi Artikolu 3 tad-Direttiva 79/112/KEE għamlitha mandatorja, fl-ititkettjar ta' xorb li jkollu aktar minn 1,2 % skond il-volum ta' alkoħol, biex tkun indikata l-qawwa alkoħolika effettiva skond il-volum;Billi iridu jkunu stabbiliti regoli dwaril-manjiera ta' indikazzjoni bħal din;Billi, fil-każ ta' prodotti klassifikati taħt it-titoli Nru 22.04 u 22.05 tat-Tariffi Komuni Doganali, regoli bħal dawn huma stabbiliti fid-dispożizzjonijiet speċifiċi tal-Komunità applikabbli għalihom;Billi din id-Direttiva tapplika għax-xorb l-ieħor kollu li jkollu aktar minn 1,2 % skond il-volum ta' l-alkoħol;Billi l-Anness mad-Direttiva tal-Kunsill 76/766/KEE tas-27 ta' Lulju, 1976 dwar l-approssimazzjoni tal-liġijiet ta' l-Istati Membri marbuta ma' tabelli ta' l-alkoħol [3] jistabbilixxi regoli tal-Komunità dwar id-definizzjoni u dwar il-metodu biex tkun deċiża u espressa l-qawwa alkoħolika skond il-volum;Billi din id-Direttiva tista' għalhekk tkun ristretta għall-introduzjoni tad-dispożizzjonijiet li għandhom jissupplimentaw regoli bħal dawn;Billi għall-fini li jkunu stabbiliti tolleranzi, għandha titqies kif mistħoqq in-natura tax-xorb differenti konċernat, il-grad ta' varjabbiltà osservat u d-diffikultajiet tekniċi involuti biex ikun żgurat li l-valur iddikjarat huwa konsistenti mal-valur effettiv;Billi metodu ta' analiżi wieħed jew aktar tal-Komunità biex tkun deċiża qawwa alkoħolika bil-volum għandu jkun adottat f'waqtu biex ikunu applikati korrettament id-Direttiva 79/112/KEE u din id-Direttiva;Billi l-miżuri li għalihom hemm provdut f'din id-Direttiva huma bi qbil ma' l-opinjoni tal-Kumitat Permanenti għal Oġġetti ta' l-Ikel,ADOTTAT DIN ID-DIRETTIVA:Artikolu 1Din id-Direttiva tikkonċerna l-indikazzjoni tal-qawwa alkoħolika effettiva skond il-volum fl-ittikkettjar ta' xorb li jkollu aktar minn 1,2 % bil-volum ta' alkoħol ieħor għajr dawk klassifikati taħt it-titoli Nru 22.04 u 22.05 tat-Tariffi Komuni - Doganali.Artikolu 21. Qawwa alkoħolika tkun deċiża f'temperatura ta' 20°Ċ2. Iċ-ċifra għal qawwa alkoħolika għandha tingħata sa mhux aktar minn ċifra waħda deċimali. Hija tkun segwita bis-simbolu '% tal-vol.' u jista' jkollha qabilha l-kelma "alkoħol" jew l-abbrevjazzjoni "alk".Artikolu 31. It-tolleranzi posittivi u negattivi permessi rigward l-indikazzjoni tal-qawwa alkoħolika skond il-volum għandhom ikunu kif ġej, imfissra f'valuri assoluti:(a) Xorb mhux speċifikat hawn taħt:0,3 % tal-vol.;(b) Birer li jkollhom qawwa alkoħolika li ma taqbiżx il-5,5 % tal-vol.; xorb klassifikat taħt is-subtitolu 22.07 B II tat-Tariffa Komuni Doganali u magħmul mill-għeneb:0,5 % tal-vol.;(ċ) Birer li jkollhom qawwa alkoħolika li taqbeż il-5,5 % tal-vol.; xorb klassifikat taħt is-subtitolu 22.07 B I tat-Tariffa Komuni Doganali u magħmul mill-għeneb; sidri; perries, inbejjed tal-frott u xorb simili, miksuba minn frott ieħor għajr l-għeneb, sew jew ikunu bi ftit gass jew bil-gass jew b'xejn; xorb ibbażat fuq għasel iffermentat;1 % tal-vol.;(d) Xorb li jkollu frott imxarrab jew partijiet ta' pjanti:1,5 % tal-vol.2. It-tolleranzi ffissati fil-paragrafu 1 għandhom jgħoddu mingħajr preġudizzju għat-tolleranzi li joħorġu mill-metodu ta' analiżi użat biex tkun deċiża l-qawwa alkoħolika.Artikolu 41. L-Istati Membri, fejn meħtieġ, għandhom jemendaw il-leġislazzjoni tagħhom biex tikkonformi ma' din id-Direttiva u fil-pront jinfurmaw lill-Kummissjoni; leġislazzjoni emendata hekk għandha tkun applikata b'tali mod li:- tippermetti kummerċ fi prodotti li jikkonformaw ma' din id-Direttiva sa l-1 ta' Mejju 1998 l-aktar tard,- tipprojbixxi kummerċ fi prodotti li ma jikkonformawx ma' din id-Direttiva mill-1 ta' Mejju 1989.2. Iżda, kummerċ f'xorb li ma jikkonformax ma' din id-Direttiva, b'tikketta li tkun saret qabel id-data fit-tieni inċiż tal-paragrafu 1, għandu jkun permess sakemm jispiċċaw il-ħażniet.Artikolu 5Din id-Direttiva hija indirizzata lill-Istati Membri.Magħmula fi Brussel, il-15 ta' April, 1987.Għall-KummissjoniCockfieldViċi-President[1] ĠU L 33, tat-8.2.1979, p. 1.[2] ĠU L 144, tad-29.5.1986, p. 38.[3] ĠU L 262, tas-27.9.1976, p. 149.--------------------------------------------------